CELEX: 62009TO0359
Language: sl
Date: 2010-06-17 00:00:00
Title: Sklep Splošnega sodišča (sedmi senat) z dne 17. junija 2010.#Ivan Jurašinović proti Svetu Evropske unije.#Ničnostna tožba - Dostop do dokumentov - Uredba (ES) št.º1049/2001 - Poročila opazovalcev, ki jih je Evropska unija poslala na območje Knina (Hrvaška) - Vmesni ukrep - Nedopustnost - Zavrnitev dostopa zaradi molka organa - Pravni interes - Odločba sprejeta po vložitvi tožbe - Ustavitev postopka.#Zadeva T-359/09.

Sklep Splošnega sodišča (sedmi senat) z dne 17. junija 2010 – Jurašinović proti Svetu
      (Zadeva T-359/09)
      „Ničnostna tožba – Dostop do dokumentov – Uredba (ES) št. 1049/2001 – Poročila opazovalcev, ki jih je Evropska unija poslala na območje Knina (Hrvaška) – Vmesni ukrep – Nedopustnost – Zavrnitev dostopa zaradi molka organa – Pravni interes – Odločba, sprejeta po vložitvi tožbe – Ustavitev postopka“
      1.                     Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Pripravljalni ukrepi – Izključitev
            (člen 230 ES; Uredba Evropskega parlamenta in Sveta št. 1049/2001, členi od 6 do 8; Odločba Sveta 2006/683, Priloga II) (Glej
            točke od 26 do 31.)
      2.                     Ničnostna tožba – Pravni interes – Tožba zoper domnevno zavrnilno odločbo zaradi molka Sveta, ki pomeni zavrnitev zahteve
            za dostop do dokumentov – Odločba, sprejeta med postopkom – Izguba pravnega interesa (člen 230 ES; Uredba Evropskega parlamenta
            in Sveta št. 1049/2001, členi od 6 do 8; Odločba Sveta 2006/683, Priloga II) (Glej točke od 34 do 39.)
      3.                     Ničnostna tožba – Pristojnost sodišča Skupnosti – Neomejena pristojnost – Predlog za izdajo odredbe, naslovljene na institucijo
            – Nedopustnost (člen 230 ES) (Glej točke od 42 do 44.)
      Predmet 
      
         
               Prvič, predlog za razglasitev ničnosti odločbe Sveta Evropske unije z dne 17. junija 2009 o tem, da se tožeči stranki zavrne
                  dostop do poročil opazovalcev Evropske unije, ki so bili od 1. do 31. avgusta 1995 na Hrvaškem, na območju Knina, in do dokumentov,
                  navedenih kot „ECMM RC Knin Log reports“, ter odločbe o zavrnitvi dostopa zaradi molka, sprejete glede potrdilne prošnje,
                  in drugič, predlog, naj se Svetu naloži, da odobri dostop, v elektronski obliki, do zahtevanih dokumentov.
               
            Izrek
      
         
                  1.
               
               
                  
               
               
                  	Postopek v zvezi s tožbo Ivana Jurašinovića za razglasitev ničnosti odločbe Sveta Evropske unije o zavrnitvi zaradi molka
                     njegove potrdilne prošnje za dostop do poročil opazovalcev Evropske unije, ki so bili od 1. do 31. avgusta 1995 na Hrvaškem,
                     na območju Knina, in do dokumentov, navedenih kot „ECMM RC Knin Log reports“, se ustavi.
                  
               
            
         
                  2.
               
               
                  
               
               
                  	V preostalem se tožba kot nedopustna zavrže.
               
            
         
                  3.
               
               
                  
               
               
                  	Vsaka stranka nosi svoje stroške.